Logtun kirke

Logtun kirke er en steinkirke som ligger på halvøya Frosta i Trøndelag, like ved stedet hvor Frostatinget ble holdt. Man tror at både Frostatingets segl og lovbok – Frostatingsloven – har vært oppbevart i en kiste i kirken. Kirken har en spesiell altertavle som ble utskåret i 1652, og malt i 1655.

Ifølge Frostatingsloven var det en kirke her allerede på slutten av 1100-tallet, men den nåværende bygningen er trolig oppført omkring 1500-tallet. Den var hovedkirke på bygda frem til 27. desember 1862, da den ble vedtatt nedlagt pga. byggingen av nye Frosta kirke på Presthus. Denne kirken ble innviet 24. oktober 1866.

I  1903 ble kirken gitt til Fortidsminneforeningen – mot at de «holdt murene ved like» –. Murene ble restaurert og nytt tak ble lagt. Kirken blir brukt til bryllup og gudstjenester, og er om sommeren åpen for besøkende.

 Referanser 

 Litteratur 


 Eksterne lenker 
 Fortidsminneforeningen: Logtun kirke 




Kategori:Kirker i Frosta
Kategori:Kirker i Stiklestad prosti
Kategori:Kulturminner i Frosta
Kategori:Fortidsminneforeningens eiendommer
Kategori:Norske middelalderkirker i stein
Kategori:Religiøse bygninger fra 1500-tallet
Kategori:Valgkirker i 1814
Kategori:Fredete byggverk i Trøndelag